Wikiloc - 226. Senderisme en tren: Cardedeu a La Garriga seguint el GR-97 i El Camí, pel bosc de Malhivern i vil·la romana de Terrers
Senderisme en tren
Senderisme en tren on Wikiloc
226. Senderisme en tren: Cardedeu a La Garriga seguint el GR-97 i El Camí, pel bosc de Malhivern i vil·la romana de Terrers on Wikiloc

226. Senderisme en tren: Cardedeu a La Garriga seguint el GR-97 i El Camí, pel bosc de Malhivern i vil·la romana de Terrers
LA TRAVESSA Agradable i interessant travessa entre Cardedeu i La Garriga , dos municipis del Vallès Oriental amb estacions situades en diferents línies de tren, la R2 Nord la primera, i a la R3 la segona. La travessa és encantadora, ens ha deixat un bon regust de boca en acabar-la. Si en altres ocasions ens hem 'queixat ' de trobar massa asfalt o pocs punts d'interès, aquesta proposta és tot el contrari. Caminarem per boscos humits, visitarem una vil·la romana i un gorg, veurem boniques cases modernistes, i sempre trepitjant pistes amb curts trams de superficie dura. És per això que recomanem de fer-la durant la primavera, quan els camps verdegen i les temperatures són suaus. A ple estiu, el sol hi pica de valent, amb escasses ombres on refugiar-nos dels raigs solars. ELS SENDERS La ruta segueix en el seu tram central dos senders, El Camí, en el seu tram que creua la plana vallesana, i el GR-97: 1. El Camí: marca pròpia vermella formada per dues "C" juntes i oposades. Seguirem aquestes marques des de Ca l'Aran (Corró d'Amunt) i fins a La Garriga (excepte bosc de Malhivern i vil·la romana). 2. GR-97 de la Tordera al Llobregat: sender de gran recorregut que uneix els rius Tordera i Llobregat. El seguirem durant part de l'etapa 2 (Sant Antoni de Vilamajor i Llerona). DIFICULTAT Ruta mitjana que discorre per pistes planeres amb escassos desnivells. El recorregut està senyalitzat amb diferents ditpus de marques, amb pals indicadors a pràcticament totes les cruïlles, però no a totes. Atesa la gran quantitat de cruïlles i alternatives d'itieneraris, cal estar atents a l'aparell de gps. ELS TRENS INICI: estació de Cardedeu. La travessa s'inicia Cardedeu (Vallès Oriental). L'estació es troba al sud del nucli de la població. La zona de al voltant de l'església i de l'ermita de Sant Corneli hi trobarem establiments i terrasses on poder esmorzar o picar alguna cosa abans d'iniciar la ruta. FINAL: estació de La Garriga. L'estació és a tocar del nucli urba de la ciutat. Abans d'arribar-hi creuarem el centre de la vila on hi trobarem tota mena de serveis. Podeu consultar aquí els horaris dels diferents transports: - RODALIES DE CATALUNYA